Jiri Lehecka s-a calificat în prima sa semifinală ATP Masters 1000 la Madrid Open, unde cehul a avansat după ce Daniil Medvedev a abandonat în sferturile de finală ale meciului de joi seară, potrivit Mediafax.
Medvedev a ieșit de pe teren pentru tratament la gamba dreaptă, când conducea cu 3-2 în cea de-a doua confruntare directă din circuit cu Lehecka. Al treilea favorit s-a plâns că are probleme în mișcarea spre dreapta și a mai primit tratament pe teren două game-uri mai târziu, la 4-3. După ce Lehecka a fcut break în al nouălea game, în drumul spre câștigarea primului set cu 6-4, Medvedev s-a retras.
„Nu este niciodată ușor într-un meci ca acesta", a declarat Lehecka despre retragerea lui Medvedev. „Dacă ar fi să aleg modul în care să câștig acest meci, nu ar fi fost așa. Așa că, bineînțeles, nu este niciodată ușor să-ți vezi adversarul luptând, dar în acel moment trebuie doar să te concentrezi pe tine, încercând să obții nivelul maxim din tine."
Adversarul lui Lehecka în semifinala din capitala Spaniei va fi Felix Auger-Aliassime. Cu cei doi jucători aflați pe locurile 31 și, respectiv, 35 în clasamentul ATP, este pentru prima dată când mai mulți jucători din afara Top 20 ajung în semifinale la un turneu Masters 1000 de la ediția din 2023 a turneului de la Madrid.